CELEX: 62020TN0610
Language: hr
Date: 2020-10-02 00:00:00
Title: Predmet T-610/20: Tužba podnesena 2. listopada 2020. – Egis Bâtiments International i InCA protiv Parlamenta

16.11.2020   
            
            
               HR
            
            
               Službeni list Europske unije
            
            
               C 390/45
            
         
      Tužba podnesena 2. listopada 2020. – Egis Bâtiments International i InCA protiv Parlamenta
      (Predmet T-610/20)
      (2020/C 390/63)
      Jezik postupka: francuski
      
         Stranke
      
      
         Tužitelji: Egis Bâtiments International (Montreuil, Francuska) i InCA – Ingénieurs Conseils Associés Sàrl (Niederanven, Luksemburg) (zastupnici: A. Rodesch i R. Jazbinsek, odvjetnici)
      
         Tuženik: Europski parlament
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  prihvati ovu tužbu;
               
            
                  —
               
               
                  proglasi u njoj navedena tri tužbena razloga osnovanima;
               
            
                  —
               
               
                  slijedom toga, utvrdi da Europski parlament nije mogao dati dolje navedene izjave, koje su trebale biti objavljene, u medijima bez povrede članka 8. nagodbe koju su stranke sklopile 9. travnja 2019. odnosno bez povrede svoje obveze postupanja u dobroj vjeri u izvršenju ugovorâ:
               
            [povjerljivo] (1)
      
      
                  —
               
               
                  utvrdi da izjave navedene u objavljenim medijskim člancima povrjeđuju odredbu o povjerljivosti iz članka 8. nagodbe koju su stranke sklopile 9. travnja 2019. odnosno utvrdi da je izjavama u medijima povrijeđeno izvršenje navedene nagodbe u dobroj vjeri na temelju članka 1134. luksemburškog Codea civil (Građanski zakonik);
               
            
                  —
               
               
                  stoga, naloži, prvenstveno, Europskoj uniji, koju zastupa Europski parlament, plaćanje iznosa od 100 000 eura koji odgovara iznosu naknade štete utvrđenom ugovorom odnosno, podredno, bilo kojeg drugog iznosa koji valja odrediti ex aequo et bono a koji odgovara naknadi štete pretrpljene zbog navedenih objava i osobito zbog povrede prava na osobnu sliku dvaju društava tužitelja, pri čemu se taj iznos mora solidarno isplatiti jednostavnom dioničkom društvu, EGIS Bâtiment International SAS i društvu s ograničenom odgovornošću, INCA Ingénieurs Conseils Associas SARL, s tim da tužitelji djeluju kao članovi privremenog udruženja EGIS Bâtiment International – Inca Ingénieurs Conseils Associés koje zastupaju dva tužitelja, te plaćanje ugovornih i zakonskih zateznih kamata koje teku od 27. lipnja 2019., datuma objave članaka odnosno od 16. srpnja 2019., datuma prve opomene odnosno od datuma podnošenja ove tužbe;
               
            
                  —
               
               
                  zbog odbijanja Europskog parlamenta da prizna svoju pogrešku tužitelji su bili primorani pokrenuti sudski postupak i angažirati odvjetnika;
               
            
                  —
               
               
                  uzimajući u obzir aktualnu luksemburšku sudsku praksu, pojedinac ima pravo na naknadu troškova za rad odvjetnika na temelju prava na potpunu naknadu pretrpljene štete;
               
            
                  —
               
               
                  stoga je luksemburški Cour d’appel (Žalbeni sud) priznao da je „nepobojno pravno načelo da štetu koja proizlazi iz skrivljenog postupanja, kakvo god ono bilo, mora naknaditi počinitelj tog postupanja i ta naknada mora biti potpuna. Troškovi obrane očigledno čine popravljivu štetu i naknada oštećeniku neće biti potpuna ako mu se ne naknade ti troškovi obrane ili ako pojedinac mora snositi troškove kako bi ostvario svoje pravo. Pravo na potpunu naknadu štete opravdava naknadu troškova obrane, u koje ulaze i nagrade odvjetnika” (Cour d’appel (Žalbeni sud), 4. siječnja 2012., Pas. 35, str. 848.);
               
            
                  —
               
               
                  luksemburški Cour de cassation (Kasacijski sud) je, osim toga, u svojoj presudi od 9. veljače 2012. naveo načelo naknade svih troškova postupka koje proizlazi iz objektivne odgovornosti i potpune naknade nagrada odvjetnika kao naknade štete uzrokovane skrivljenim postupanjem (Cour de cassation (Kasacijski sud), 9. veljače 2012., br. 5/12 J.T.L. 2012, str. 54.);
               
            
                  —
               
               
                  stoga, na temelju potpune naknade štete, naloži Europskoj uniji plaćanje troškova u iznosu od 5 000 eura na ime troškova za rad odvjetnika privremenog udruženja EGIS Bâtiment International – Inca Ingénieurs Conseils Associés koje čine tužitelji, ugovornih odnosno zakonskih zateznih kamata koje teku od 27. lipnja 2019., datuma objave članaka odnosno od 16. srpnja 2019., datuma prve opomene odnosno od datuma podnošenja ove tužbe;
               
            
                  —
               
               
                  pridrži tužiteljima sva druga prava, razloge i pravna sredstva koja mogu isticati;
               
            
                  —
               
               
                  naloži tuženiku snošenje svih troškova postupka na temelju članka 134. stavka 1. Poslovnika.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu tri tužbena razloga.
      
                  1.
               
               
                  Prvi tužbeni razlog, koji se temelji na zajedničkoj primjeni članka 8. nagodbe od 9. travnja 2019. i članka 2044 luksemburškog Codea civil (Građanski zakonik), zato što je Europski parlament u medijima dao izjave koje povrjeđuju načelo povjerljivosti koje su pak ugovorile ugovorne strane nagodbe o raskidu sklopljenog ugovora.
               
            
                  2.
               
               
                  Drugi tužbeni razlog, koji se temelji na zajedničkoj primjeni nagodbe od 9. travnja 2019. i članka 1134. luksemburškog Codea civil (Građanski zakonik) jer su izjave Europskog parlamenta u medijima povrijedile obvezu postupanja u dobroj vjeri svojstvenu bilo kojem izvršenju ugovora. Parlament je u medijima prozvao tužitelje zbog nesposobnosti u izvršavanju njihove zadaće voditelja projekta za praćenje radova kao i nastavak i završetak studija za projekt proširenja i obnove zgrade Parlamenta Konrad Adenauer (KAD) u Luxembourgu, smatrajući ih odgovornima za dodatne troškove i produljenja rokova za gradilište KAD. Tužitelji smatraju da je to ponašanje skrivljeno u okolnostima u kojima su, s jedne strane, te povrede već utvrđene i, s druge strane, isplaćena je naknada štete na temelju neopravdanog raskida ugovora.
               
            
                  3.
               
               
                  Treći tužbeni razlog, koji se temelji na članku 134. stavku 1. Poslovnika, a odnosi se na to da se svakoj stranci koja ne uspije u postupku nalaže snošenje troškova. Naknada nastalih troškova pravne pomoći također se zahtijeva u okviru prava na potpunu naknadu štete.
               
            
         (1)  Povjerljivi podaci su izostavljeni.